OpenLLM-France/wikimedia huggingface dataset:
# Parc nacional de Jaldapara

El Parc nacional de Jaldapara és un parc nacional situat als peus dels Himalayas orientals, al nord de l'estat indi de Bengala Occidental i a la vora del riu Torsa. Jaldapara se situa a una altitud de 61 m i està cobert d'uns 216,51 km² de prades amb zones de boscos riberencs. Jaldapara va ser declarat santuari de vida silvestre en 1941, per protegir la seva gran varietat de flora i fauna. Actualment, acull la població més gran de rinoceronts indis de l'estat, animal en perill d'extinció, i és un àrea de gestió de l'hàbitat (categoria IV). El proper bosc de Chilapata és un corredor d'elefants entre Jaldapara i el parc nacional de Buxa. Està prop del parc nacional de Gorumara, igualment conegut per la seva població de rinoceronts indis.

## Història

Les tribus Toto i Mech (Bodos) solien romandre en aquesta àrea abans de 1800. En aquesta època, el lloc era conegut com a "Totapara". El 1941, es va establir el santuari de vida silvestre Jaldapara amb l'objectiu de protegir els exemplars de rinoceronts indis. Al maig de 2012, va ser declarat Parc Nacional.

## Flora i fauna

El parc està principalment configurat per sabana, cobert amb altes herbes d'elefant. La principal atracció del parc és el rinoceront indi; el parc manté la més gran població d'aquests mamífers a l'Índia després del parc nacional de Kaziranga en Assam. Altres espècies animals al parc inclouen al lleopard indi, l'elefant indi, el sambar, muntíacos, l'chital, cérvols porcins, senglars, i bisontes.
Jaldapara és considerat un paradís per als observadors d'aus. És un dels escassos llocs a l'Índia, on pot albirar-se el gènere Houbaropsis. Altres aus que es poden trobar al parc són l'harpia menor, l'Àguila marina de Pallas, l'esparver chikra, el teixidor de Finn, diverses espècies del gènere Gallus, el paó de l'Índia, perdius, i el cálao coronat. També es poden trobar pitons, varans, búngaros, cobres, geckos, i prop de vuit espècies de tortugues d'aigua dolça.

## Galeria

* Elefants salvatges pasturant en Jaldapara.
* Posta de sol a Jaldapara.
* Un lloc per muntar al parc nacional de Jaldapara.

## Referències

* 1 2 «National Park status for Jaldapara Sanctuary». , 11-05-2012 [Consulta: 11 maig 2012].
* ↑ «Jalpaiguri Tourism». Jalpaiguri District Website. Arxivat de l'original el 2012-11-10. [Consulta: 25 febrer 2012].
* ↑ «Jaldapara | Protected Planet». www.protectedplanet.net. Arxivat de l'original el 2014-12-10. [Consulta: 22 novembre 2016].
* ↑ «জাতীয় উদ্যানের স্বীকৃতি জলদাপাড়াকে» (en bengalí). , 11-05-2012 [Consulta: 11 maig 2012]. Arxivat 2012-05-11 a Wayback Machine. «Còpia arxivada». Arxivat de l'original el 2012-05-11. [Consulta: 25 novembre 2022].

## Enllaços externs

* Lloc web oficial
* Jaldapara a la pàgina web de turisme de Bengala Occidental Arxivat 2005-03-10 a Wayback Machine.
# Daniel Helguera Pérez

Daniel Helguera Pérez, conegut amb el sobrenom de Maskota, (Castro Urdiales, 23 d'abril de 1909 - Quintanilla Sopeña, 2 de desembre de 1936) fou un futbolista espanyol de la dècada de 1930.

## Trajectòria

Començà jugant a clubs locals, fins que passà al segon equip de l'Athletic Club. Cap al 1930 es traslladà València, on defensà els colors de l'Sporting de Sagunt i del Gimnàstic FC.
L'any 1932 va jugar al CE Sabadell, i a continuació fitxà pel FC Barcelona, on jugà la temporada 1932-33. La temporada posterior defensà els colors del club Arenas de Getxo a primera divisió.
Va morir durant la Guerra Civil, víctima de la repressió republicana, amb només 27 anys.

## Referències

* 1 2 «Deportes: Fútbol y futboleros». Fotos Antiguas de Castro Urdiales, 28-03-1946. [Consulta: 7 maig 2016].
* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Comentarios ajenos». Mundo Deportivo, 05-12-1932. [Consulta: 7 maig 2016].
* ↑ «¿Plan de economías?». Mundo Deportivo, 29-10-1932. [Consulta: 7 maig 2016].
* ↑ «Helguera ha firmado por el Barcelona». Mundo Deportivo, 01-12-1932. [Consulta: 7 maig 2016].
* ↑ «El equipo del Arenas». Mundo Deportivo, 21-01-1934. [Consulta: 7 maig 2016].
* ↑ Gutiérrez Flores, Jesús. Guerra civil en Cantabria y pueblos de Castilla.

## Enllaços externs

* Perfil a BDFutbol
# Homaloptera yuwonoi

Homaloptera yuwonoi és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 4,4 cm de longitud total.

## Distribució geogràfica

Es troba a l'oest de Borneo (Indonèsia).

## Referències

* 1 2 FishBase (anglès)
* ↑ Kottelat, M. 1998. Homaloptera yuwonoi, a new species of hillstream loach from Borneo, with a new generic name for H. thamicola (Teleostei: Balitoridae). Ichthyol. Explor. Freshwat. 9(3):267-272.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cantons de la Vendée

Els cantons de la Vendée (País del Loira) són 31 i s'agrupen en tres districtes:
* Districte de Fontenay-le-Comte (9 cantons - subprefectura: Fontenay-le-Comte) : cantó de Chaillé-les-Marais - cantó de La Châtaigneraie - cantó de Fontenay-le-Comte - cantó de L'Hermenault - cantó de Luçon - cantó de Maillezais - cantó de Pouzauges - cantó de Sainte-Hermine - cantó de Saint-Hilaire-des-Loges
* Districte de La Roche-sur-Yon (11 cantons - prefectura: La Roche-sur-Yon) : cantó de Chantonnay - cantó de Les Essarts - cantó de Les Herbiers - cantó de Mareuil-sur-Lay-Dissais - cantó de Montaigu - cantó de Mortagne-sur-Sèvre - cantó de Le Poiré-sur-Vie - cantó de La Roche-sur-Yon-Nord - cantó de La Roche-sur-Yon-Sud - cantó de Rocheservière - cantó de Saint-Fulgent
* Districte de Les Sables-d'Olonne (11 cantons - subprefectura: Les Sables-d'Olonne) : cantó de Beauvoir-sur-Mer - cantó de Challans - cantó de L'Île-d'Yeu - cantó de La Mothe-Achard - cantó de Moutiers-les-Mauxfaits - cantó de Noirmoutier-en-l'Île - cantó de Palluau - cantó de Les Sables-d'Olonne - cantó de Saint-Gilles-Croix-de-Vie - cantó de Saint-Jean-de-Monts - cantó de Talmont-Saint-Hilaire
# María Luisa Bartolomé Núñez

María Luisa Bartolomé Núñez (Vilarello da Igrexa, Cervantes, província de Lugo, 1956) és una política i sindicalista valenciana d'origen gallec, diputada al Congrés dels Diputats en la VI legislatura
Treballà com a administrativa a l'ajuntament d'Elx i el 1978 s'afilià al PSOE. També fou delegada sindical de la UGT i membre de l'executiva local del Baix Vinalopó del PSPV-PSOE. Fou escollida diputada per la província d'Alacant a les eleccions generals espanyoles de 1996.

## Enllaços externs

* Biografia
* Fitxa del Congrés dels Diputats (castellà)
# Andrea Nahles

Andrea Maria Nahles (Mendig, 20 de juny de 1970) és una expolítica alemanya.
Va exercir de diputada al Bundestag pel Partit Socialdemòcrata d'Alemanya (SPD), del qual fou presidenta des del 22 d'abril de 2018 fins a la seva dimissió el 3 de juny de 2019, com a conseqüència dels mals resultats de l'SPD a les eleccions europees d'aquell any. Anteriorment havia estat ministra federal de Treball i Afers Socials entre 2013 i 2017, dins del govern de coalició d'Angela Merkel, i líder de les joventuts del partit.
És coneguda per ser crítica amb l'Agenda 2010 de Gerhard Schröder, i és considerada de l'esquerra de l'SPD.

## Referències

* ↑ «Schulz dimiteix com a president de l'SPD i nomena a Andrea Nahles». El Món, 13-02-2018. Arxivat de l'original el 14 de febrer 2018. [Consulta: 13 febrer 2018].
# Can Monteys

Can Monteys o Can Montells és un edifici construït com a habitatge de segona residència fora del casc de la població de Gualba (Vallès Oriental) inclosa a l'Inventari del Patrimoni Arquitectònic de Catalunya. Actualment està abandonada.Edifici aïllat, al mig d'una gran finca, de tipologia ciutat-jardí, de planta baixa, pis i golfa, i coberta composta. Les façanes són de composició asimètrica. Els elements formals i decoratius són representatius del llenguatge modernista.

## Notes

* 1 2 3 4 «Can Monteys». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Banpur

Banpur (o Bhanpur) fou un estat tributari protegit de l'Índia, del tipus zamindari, al districte de Balaghat, a l'estat de Madhya Pradesh. La capital era Banpur.
Tenia una superfície de 539 km² però molt poc terreny era de cultiu (uns 12 km²). La població el 1881 era de 6.518 habitants i estava distribuïda en quarante pobles.
Era una concessió a títol personal del sobirà maratha de Nagpur però fou reconegut pels britànics i va esdevenir hereditari. Va rebre alguns honors que pertocaven a Jhansi el 1853; el 1857 es va unir a la rebel·lió, i l'estiu del 1858 l'estat fou ocupat i confiscat.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Paisatge (Josep Berga)

Paisatge és una pintura sobre cartó feta per Josep Berga i Boix el 1902 i que es troba conservada actualment a la Biblioteca Museu Víctor Balaguer, amb el número de registre 1632 d'ençà que va ingressar el 1956, formant part de l'anomenat "Llegat 1956"; un conjunt d'obres provinents de la col·lecció Lluís Plandiura- Victòria González.

## Descripció

Vista general d'un prat florit, en un segon terme una filera d'arbres i al fons una carena de muntanyes.

## Inscripció

Al quadre es pot llegir la inscripció J. Berga (inferior dret) 1902 (inferior dret) Al darrere: Josep Berga/1837-1914; Al darrere: Pere Torné Esquius/1879.1936/Adoration a Venus/753.

## Referències

* ↑ Article Esther Alsina (vegeu bibliografia)

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.
* Alsina i Galofré, Esther. Una gran època artística rau en una col·lecció: el "Llegat 1956". Article publicat al Butlletí de la Biblioteca Museu Víctor Balaguer. Vilanova i la Geltrú: Associació d'Amics de la Biblioteca Museu Víctor Balaguer, 2010. ISBN 0212-6168.

## Enllaços externs

* Web oficial del museu
Viccionari
# Daniel Hoeffel

Daniel Hoeffel (Estrasburg, 1929) és un polític alsacià. Diplomat a l'Institut d'Estudis Polítics d'Estrasburg, ha estat alcalde d'Handschuheim del 1965 al 2008, i president de l'Associació d'Alcaldes de França el 2002-2004.
Fou senador pel Baix Rin el 1977-1978 i 1981-2004, ministre de treball en el govern de Raymond Barre (1980-1981), ministre de territoris i col·lecitivitats en el govern d'Édouard Balladour el 1993-1995, vicepresident del senat el 2001-2004, president del Consell General del Baix Rin el 1979-1998.

## Referències

* ↑ Jean-Pierre Kintz, « Daniel Timothée Paul Hoeffel », in Nouveau dictionnaire de biographie alsacienne, vol. 17, p. 1615
* ↑ Daniel Hoeffel, En trois points et quelques autres... : entretiens avec Michel Stourm, La Nuée Bleue, 1999.

## Enllaços externs

* (francès) Fitxa del Senat
* (francès) Fitxa al Who's Who
* (francès) Associació dels alcaldes de França
* (francès) Associació dels alcaldes del Baix Rin
| Precedit per: André Bord | Conseller General del Baix Rin 1979 - 1998 | Succeït per: Philippe Richert |
# Hisonotus depressicauda

Hisonotus depressicauda és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica: conca del riu Tietê.

## Referències

* ↑ Eigenmann C. H. & Eigenmann R. S. 1889. Preliminary notes on South American Nematognathi. II. Proc. Calif. Acad. Sci. (Ser. 2) v. 2. 28-56.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miranda Ribeiro, A. de. 1918. Tres generos e dezesete especies novas de peixes Brasilieros. Rev. Mus. Paulista v. 10: 631-646, 1 pl.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cantó de Vaur

El cantó de Vaur és un cantó francès del departament del Tarn, situat al districte d'Albi. Té 9 municipis i el cap cantonal és Vaur.

## Municipis

* Itsac
* Marnavas
* Milhars
* Montrosièrs
* Pena
* Lo Riòl
* Rossairòlas
* Sent Miquèl de Bag
* Vaur

## Història

Llista dels consellers generals successius :
| Data d'elecció | Identitat | Partit |
| 1976-1978 | André Sudre | |
| 1978-1988 | Gérard Bosc | Divers gauche |
| 1988-2008 | Maurice Boyer | Divers gauche |
| 2008- | Georges Bousquet | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.685 | 1.898 | 1.809 | 1.714 | 1.609 | 1.517 | 1.584 |
# Andromeda (sèrie de televisió)

Andromeda (prèviament amb el títol de Gene Roddenberry's Andromeda) és una sèrie de televisió de ciència-ficció canadenca/estatunidenca, basada en contingut sense utilitzar pel creador de Star Trek Gene Roddenberry, desenvolupat per Robert Hewitt Wolfe, i produït per la vídua de Roddenberry, Majel Barrett. Va ser protagonitzada per Kevin Sorbo com el Capità Dylan Hunt. La sèrie es va estrenar el 2 d'octubre de 2000, i va finalitzar el 13 de maig de 2005.
L'Andromeda va ser filmada a Vancouver, Colúmbia britànica, Canadà, i produïda per Tribune Entertainment i Fireworks Entertainment. Va ser distribuïda per Global TV (empresa matriu de Fireworks) al Canadà i va sindicar en els Estats Units amb WGN i altres canals. Va ser recollida pel Canal Sci-Fi als EUA a mitjan quarta temporada. Andromeda és una de les dues sèries de TV series (fins a la data) basada en conceptes que Roddenberry havia creat a principis de les dècades de 1960 i 1970. El nom Dylan Hunt també s'havia utilitzat per l'heroi de tres pilots de pel·lícules de TV que Roddenberry havia produït a mitjans de la dècada de 1970, Genesis II, Strange New World, i Planet Earth, totes de les quals tenen una premissa similar.

## Referències

* ↑ Lipper, Don. «The Great Hen of the Galaxy Speaks». Space.com, 01-11-2000. Arxivat de l'original el 2005-05-24. [Consulta: 12 novembre 2007].
* ↑ «Annual Report 2000» (PDF). CanWest Global Communications Corp., 2000. Arxivat de l'original el 2007-08-08. [Consulta: 16 gener 2007].
* ↑ «Science Fiction/Fantasy/Etc. TV Episode Titles For 2000/2001 season». SFTV.org, 30-09-2000. Arxivat de l'original el 2006-12-06. [Consulta: 16 gener 2007].
* ↑ «Science Fiction/Fantasy/Etc. TV Episode Titles For 2003/2004 season». SFTV.org, 04-11-2003. Arxivat de l'original el 2006-12-06. [Consulta: 16 gener 2007].

## Enllaços externs

* «Gene Roddenberry's Andromeda». Official site (Sci Fi Channel). Arxivat de l'original el 7 de juny 2004. [Consulta: 22 març 2016].
Viccionari
# Burnevillers

Burnevillers és un municipi francès situat al departament del Doubs i a la regió de Borgonya - Franc Comtat. L'any 2007 tenia 49 habitants.

## Demografia
### Població

El 2007 la població de fet de Burnevillers era de 49 persones. Hi havia 13 famílies de les quals 4 eren parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 16 habitatges, 13 eren l'habitatge principal de la família, 2 eren segones residències i 1 estava desocupat. 15 eren cases i 1 era un apartament. Dels 13 habitatges principals, 11 estaven ocupats pels seus propietaris i 2 estaven llogats i ocupats pels llogaters; 1 tenia dues cambres, 1 en tenia tres, 2 en tenien quatre i 9 en tenien cinc o més. 13 habitatges disposaven pel capbaix d'una plaça de pàrquing. A 3 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Burnevillers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 36 persones, 33 eren actives i 3 eren inactives. De les 33 persones actives 32 estaven ocupades (20 homes i 12 dones) i 1 aturada (1 dona i 1 dona). De les 3 persones inactives 1 estava jubilada, 1 estava estudiant i 1 estava classificada com a «altres inactius».

### Activitats econòmiques

L'any 2000 a Burnevillers hi havia 7 explotacions agrícoles que ocupaven un total de 532 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Burnevillers a l'INSEE.
* Évolution et structure de la population Fitxa amb el detall de dades de Burnevillers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Avet noble

L'avet noble o avet pròcer (Abies procera) és una espècie de conífera de la família Pinaceae propi de l'oest dels Estats Units, de la serralada de les Cascades i la Coast Range, muntanyes de l'extrem nord-oest de Califòrnia, Oregon occidental i Washington.
És un arbre típic de grans altituds però només rarament arriba al límit arbori.
Aquest avet fa de 40 a 70 m d'altura. Les seves pinyes són erectes.
Aquesta espècie està estretament emparentada amb Abies magnifica (avet vermell). La varietat Abies magnifica var. shastensis es considera de vegades un híbrid entre l'avet noble i l'avet vermell.

## Usos

És un arbre de Nadal popular als Estats Units, la seva fusta, que és força tova com la de tots els avets, serveix també per a fer paper.

## Referències

* ↑ «The Plant List: A Working List of all Plant Species».
* ↑ «Avet». DIEC. [Consulta: 5 abril 2020].
* ↑ «Abies procera». Noms de plantes. Corpus de fitonímia catalana. TERMCAT, Centre de Terminologia. [Consulta: 20 febrer 2022].
* ↑ «Gymnosperm Database - Abies procera». [Consulta: 6 setembre 2013].

## Bibliografia

* Conifer Specialist Group (1998). Abies procera. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).
# Partit Demòcrata (Cambodja)

El Partit Demòcrata (khmer: ក្រុមប្រជាធិបតេយ្យ, "Grup Demòcrata") va ser un partit polític cambodjà de caràcter esquerrà i pro-independentista, format el 1946 pel príncep Sisowath Youtevong, qui havia estat prèviament membre de la Secció Francesa de la Internacional Obrera. Va ser el partit dominant al país fins a la creació, el 1955, del Sangkum.
El seu eslògan principal era "Pau, Independència, Disciplina i Coratge", mentre que el seu símbol electoral era el cap d'un elefant i tres flors de lotus.

## Història

En les primeres eleccions a l'Assemblea Constituent de la colònia cambodjana, celebrades el setembre de 1946, els demòcrates van aconseguir 50 dels 67 escons, conformant-se com el principal partit del país durant molts anys, tot i la mort de Youtevong a principis de 1947. Els demòcrates, en contrast amb els seus rivals, el Partit Liberal (Kanak Sereipheap) del príncep Norodom Norindeth i els Demòcrates Progressistes liderats pel príncep Norodom Montana, estaven a favor de la independència immediata, basada en el model de la democràcia francesa; a més, també van mantenir que els moviments resistents dels Khmer Issarak eren patriotes, fet que no agradava a les autoritats franceses.
El partit va vèncer a les eleccions de 1947, on va rebre l'ajuda d'un equip d'entusiastes activistes, entre els que es trobava un jove Saloth Sar, que més tard passaria a la història com Pol Pot, i Ieng Sary). D'altres figures destacades associades al Partit Demòcrata, en aquest període, van ser el centrista In Tam i l'esquerrà Hu Nim, un altre dels futurs líders dels khmers rojos.
La deserció de Yem Sambaur i d'altres diputats als Liberals el 1948, així com el posterior assassinat del líder demòcrata, Ieu Koeus, el 1950, per part d'un membre de l'entorn de Norindeth, van comportar un període de fragmentació i divisió al partit. Tot i així, i encara que els liberals van millorar els resultats, els demòcrates van seguir atraient bona part dels membres de l'elit intel·lectual khmer durant el període que precedir la independència de Cambodja, el 1953, aconseguint mantenir el suport dels funcionaris civils i de les classes educades urbanes. Son Ngoc Thanh, primer ministre durant l'ocupació japonesa del país, també va formar part dels demòcrates entre 1951 i 1952, moment en què va amagar-se als boscos del nord de Cambodja, on va començar el seu propi moviment independentista, aquest de dretes.

## Referències

* ↑ Martin, M. A. Cambodia: a shattered society, Univ. of California Press, p. 51
* ↑ Kiernan, B. How Pol Pot Came to Power, Yale UP, 2004, p.57
* ↑ Dommen, A. The Indochinese experience of the French and the Americans, IUP, 2001, p.196
* ↑ Dommen, p.197
* ↑ Kiernan, p.72
* ↑ Kiernan, p.58